András Schiff

András Schiff (1953–) er en ungarsk pianist og dirigent.


== Liv og karriere ==
András Schiff studerte ved Franz-Liszt-Musikakademie i Budapest med blant andre Ferenc Rados og György Kurtág, senere i London med George Malcolm. Han opptrådte internasjonalt, både som solist og sammen med kjente orkestra, eksempelvis Chicago Symphony Orchestra, Wiener Philharmoniker og Berliner Philharmoniker.
Schiff leder kammerorkesteret Cappella Andrea Barca som han grunnla i 1999.
Fra 1989 til 1998 ledet Schiff Mondsee-Festival i nærheten av Salzburg. Sammen med Heinz Holliger grunnla han i 1995 Ittinger Pfingstkonzerte i Kartause Ittingen.
I januar 2011 forfattet Schiff i samarbeid med andre kunsntere en resolusjon med brodd mot de ungarske medielovene og Orbán-regjeringens politiske innblanding i kulturlivet. I intervjuer meddelte han at han ikke lengre ville holde konserter i Ungarn siden han var blitt persona non grata der, samt at han var blitt utsatt for antisemittisk hets.Schiff er gift med fiolinisten Yuuko Shiokawa og bosatt i Firenze.


== Repertoar ==
Schiff regnes som en utsøkt fortolker av Mozart, Beethoven og Schubert. Han er særlig viktig som formidler av landsmannen Béla Bartóks klaververk. Dessuten konsentrerer han seg i stor grad om Johann Sebastian Bachs verk. I tilfellet Bach forsøker han ikke å følge en historisk oppføringspraksis, men framfører verkene på moderne flygler av forskjellig fabrikat (Bösendorfer, Steinway). Likevel tilstreber han å respektere en tidsriktig ornamentikk, artikulasjon og frasering, samtidig som han søker å unngå pianistisk «showmanship», slik at fortolkningene hans får et introvert og nærmest intimt preg.


== Opptak og publikasjoner ==
Schiff har spilt inn samtlige av sonatene til Mozart, Beethoven og Schubert, samt alle Mozarts klaverkonserter og alle verk for solo klaver av J. S. Bach. Han har også spilt inn lieder av Beethoven, Schubert og Schumann sammen med Peter Schreier, og lieder av Brahms og Schumann med Robert Holl.


== Utmerkelser og priser ==
1996 Kossuthprisen
1997 Léonie Sonnings musikkpris
2003 Bremer Musikfest-Preis
2006 Æresmedlem av Beethoven-Hauses Bonn
2009 Ærespris ved Klavierfestival Ruhr
2011 Robert-Schumann-Preis (Zwickau)
2011 Pour le Mérite
2014: Knight Bachelor


== Referanser ==


== Litteratur ==
Beethovens Klaviersonaten und ihre Deutung – „Für jeden Ton die Sprache finden…“. András Schiff i samtale med Martin Meyer. Verlag Beethoven-Haus Bonn / Carus-Verlag 2007. ISBN 978-3-88188-107-4


== Eksterne lenker ==
Offisielt nettsted 
(en) András Schiff – kategori av bilder, video eller lyd på Commons 
(en) András Schiff på Internet Movie Database 
(en) András Schiff på Discogs 
(en) András Schiff på MusicBrainz 
(en) András Schiff på Spotify 
(en) András Schiff på Songkick 
(en) András Schiff på AllMusic 
(de) Werke von und über András Schiff i katalogen til det tyske nasjonalbiblioteket
(de) Intervju med András Schiff, mars 1997
(de) Die Zeit: Omtale av A. Schiffs innspilling av Goldbergvariasjonene
(en) Andras Schiff: Beethoven Lecture-recitals at Wigmore Hall, London
(de) Die Zeit: Omtale av A. Schiffs innspilling av Ludwig van Beethovens alle 32 klaversonater
(en) Kort biografi på pittsburghsymphony
(de) FAZ.net - Intervju med András Schiff 16. januar 2011